19/12/2018 | Administración LocalMunicipal
A Capela
Aprobación definitiva Ordenanza municipal reguladora da protección dos camiños municipais en relación coas operacións forestais, accesos ás fincas e conservación delas

O Pleno da Corporación, na súa sesión ordinaria do día 13 de decembro de 2018, resolveu as alegacións presentadas á aprobación inicial da ordenanza municipal reguladora da protección dos camiños municipais en relación coas operación forestais, accesos a fincas e conservación delas, aprobándoa definitivamente Publícase o texto íntegro da ordenanza: Esta ordenanza ten como finalidade a de velar pola debida conservación dos camiños e vías públicas municipais, en relación cos danos e desperfectos que poden sufrir estes como consecuencia das operacións de saca de madeira e usos equiparables, comprendéndose dentro desta tanto as operacións preparatorias da corta de madeira como as posteriores. Resulta tamén prioritario o interese en protexer as persoas, vivendas e outras edificacións nos supostos de incendios forestais; e para elo é esencial que as vías de acceso ás zonas forestais se atopen sempre en perfecto estado. Para que isto se cumpra é primordial que as vías públicas non estén invadidas pola maleza que provén das fincas colindantes, ou, que as pólas das árbores non impidan o paso por ditas vías como sucede en moitos casos. O uso dos camiños e vías públicas municipais en condicións óptimas é un dereito de toda a comunidade de usuarios, e esixe dunha intervención administrativa que regule as condicións nas que se deben realizar as operacións de saca de madeira nos montes e parcelas do Concello, tanto públicos como privados, xa que son moi frecuentes os danos e desperfectos que ás veces ocasionan estas actividades nos nosos camiños. Así mesmo é necesario ter unha normativa que obrigue ós propietarios das fincas colindantes coa vía pública a mantelas en óptimas condicións. Trátase, en definitiva, con esta ordenanza, de facer compatible a actividade de aproveitamento forestal coa preservación do medio natural, a protección paisaxística, a conservación dos camiños e a seguridade vial. A regulamentación por medio da presente ordenanza fundaméntase no uso das competencias que lle atribúen ao Concello os artigos 25.2d) e 84 da Lei 7/1985, do 2 de abril, reguladora das bases do réxime local; os artigos 6,80.2. d) e 286 e seguintes da Lei 5/1997, de 22 de xullo, de administración local de Galicia; e os artigos 74 e seguintes do R. D. 1372/1986, do 13 de xuño, polo que se aproba o Regulamento de bens das corporacións locais. A presente ordenanza ten por obxecto a protección e conservación dos camiños e vías públicas municipais fronte aos danos e desperfectos que estes poden sufrir como consecuencia das sacas de madeira ou outros usos (susceptibles de danar as vías e camiños municipais) que se produzan dentro do termo municipal, así como a limpeza da maleza que invade as vías públicas ou cunetas, e os peches das fincas, ademais de regular a construción e conservación dos salvacunetas. A presente ordenanza é de aplicación ás operacións de saca e outras relacionadas co ámbito forestal, ademáis de regular tamén os accesos ás fincas, as araduras e traballos que se realizan en fincas extremeiras coa vía pública, e o sobrevoo das árbores que afecte ó dominio público. Entenderanse por operacións de saca de madeira a totalidade das que se desenvolvan para a obtención de madeira de tala, tanto as previas á corta de madeira (desprazamentos de vehículos e/ou maquinaria, preparación dos terreos, accesos ás fincas) como as posteriores (preparación, depósito, carga e transporte). Inclúense no ámbito de aplicación desta ordenanza outras operacións ou usos susceptibles de danar as vías e camiños municipais, valoradas polos servizos técnicos en base aos pertinentes informes policiais; ou tamén nos casos nos que exista un informe emitido por calquera organismo que sexa competente para elo.3.–Quedan excluídas do ámbito de aplicación desta ordenanza: – As talas puntuais de exemplares de árbores illadas – As podas e refaldes en plantacións forestais – O clareo de rebrotes de cepa e limpeza de predios – As talas que teñan por finalidade os aproveitamentos para uso doméstico con vehículos agrícolas – A eliminación dunha situación de perigo para persoas ou bens 1.–Aos efectos de garantir a preservación do medio ambiente e da conservación dos camiños e pistas municipais, é obrigatorio a comunicación de tala por parte da persoa física ou xurídica que actúe en calidade de madeireiro, cunha antelación mínima de oito días hábiles, sen prexuizo da obtención doutras autorizacións sectoriais que sexan necesarias para a tala das plantacións forestais. A comunicación realizada ó concello da Capela non eximirá da obriga de obter os restantes permisos e licenzas que resulten procedentes conforme á normativa sectorial.2.–Na comunicación de tala deberá constar: – Identificación do propietario do monte e do madeireiro, con designación do representante deste, no suposto de ser unha persoa xurídica. – Especie de madeira obxecto da tala, así como toneladas a extraer. – Identificación nun plano do catastro ou do SIXPAC do monte afectado e referencia catastral del, así como indicación do lugar de depósito da madeira á espera da súa saca, e viais a utilizar para o transporte da madeira. – Data prevista do inicio e remate dos traballos. – Identificación da empresa/s encargada/s da tala, depósito, carga e transporte da madeira (razón social, N. I. F., vehículos cos que se van a realizar as operacións de depósito, carga e transporte así como a indicación da súa marca, modelo, segundo modelo oficial). – Xustificante da solicitude de permiso de tala achegado previamente ante a Consellería competente en materia forestal, segundo modelo oficial. – Xustificante do depósito de garantía, en base ó regulado no artigo 6 da presente ordenanza.3.–De calquera xeito, poderase facer unha comunicación de tala para varios montes ou parcelas catastrais, cando os traballos vaian a efectuarse de forma simultánea, debendo constar os datos de cada unha das parcelas nas que se vaia a realizar a tala, e será o madeireiro encargado da tala o responsable dos desperfectos ocasionados nos viais de acceso aos lugares da tala, como consecuencia tanto desta como do depósito, carga e transporte da madeira, quedando obrigado á reparación deles, incluíndo a limpeza e retirada dos restos forestais resultantes. No suposto de non ser identificado o madeireiro, será responsable o propietario do monte ou da parcela catastral.4.–Unha vez presentada a solicitude e a documentación completa, persoal do concello comprobará, en base á documentación aportada na comunicación previa, o estado físico dos camiños e vías que vaian ser utilizados, obtendo as fotografías que sexan pertinentes para acreditar a súa realidade física. Unha vez realizada a inspección e á vista do informe pertinente o Concello comunicará, ao promotor o prazo para realizar os traballos.5.–O Concello, excepcionalmente, poderá denegar ou limitar o acceso e/ou o lugar de depósito por calquera das vías ou zonas indicadas no escrito de comunicación previa, de forma motivada, tendo en conta o seu estado, a resistencia do seu firme, a súa ubicación, a súa utilización na data solicitada para outros fins, ou calquera outra causa xustificada.6.–No caso de que nas operacións de depósito, carga e transporte interveñan vehículos de empresas distintas á que se encarga da tala, estarán obrigados a subrogalos na súa fianza, ou ben a que a deposite a propia empresa de transporte. En caso contrario, a persoa ou empresa encargada da tala, será responsable directa dos danos ocasionados nas vías públicas municipais ou a terceiros que circulen por elas como consecuencia das operacións de depósito, carga e transporte de madeira da tala.1.–Son obrigas do madeireiro encargado de realizar as operacións de saca da madeira as seguintes: – Presentar nas oficinas municipais ou por medios electrónicos a través da sede electrónica do Concello o escrito de comunicación previa nos termos indicados no artigo anterior. – Sinalizar os viais situados nas zonas de extracción e lugar de depósito de madeira, conforme ao establecido na normativa vixente en materia de tráfico, circulación e seguridade vial. – Limpar, retirar ou eliminar os residuos procedentes da corta da madeira e das operacións de carga e almacenamento, de xeito que as pistas, camiños, cunetas ou espazos públicos queden en todo momento no mesmo estado de limpeza e conservación que tiñan antes de levarse a cabo esas operacións. Esta obriga deberá cumprirse todos os días ao final da xornada de traballo. – Os depósitos de rolla, ramas ou podalla non poderán invadir a zona de circulación, tanto de vehículos como de persoas, nin menoscabar a funcionalidade das cunetas, rueiros, canalizacións, pontes ou calquera outra infraestructura auxiliar ou anexa ao viario, nin supoñer risco para os usuarios da vía. – Repor ao seu estado anterior as ramplas abertas para facilitar o acceso ás fincas ou montes. – Responder dos danos e desperfectos ocasionados nos lugares da tala, viais de acceso, instalacións e demais infraestructuras, como consecuencia da realización das actividades de saca de madeira. – As limpezas ou reparacións deberán realizarse nun prazo máximo de 7 días hábiles, a partir da retirada da madeira ou da interrupción dos traballos antes da finalización destes. – Deberán adoptarse as medidas oportunas para que as vías municipais polas que se fai o transporte da madeira estean en todo momento libres de pólas, podalla, barro ou calquera outro elemento que supoña risco para os usuarios da vía. – Constituír a garantía a prol do Concello, conforme ao establecido no artigo 6 da presente ordenanza.2.–Non poderán levar a cabo as actividades reguladas na presente ordenanza, no ámbito do territorio do Concello de A Capela, as persoas físicas ou xurídicas que manteñan débedas derivadas de expedientes abertos en cumprimento dos preceptos da presente ordenanza ata a conclusión do expediente ou a liquidación dos importes pendentes.3.–En caso de que o madeireiro incumpra algunha das obrigas contidas na presente ordenanza, o Concello requirirao para o seu cumprimento, outorgándolle o prazo máximo de quince días hábiles, a contar dende o seguinte ao da recepción do requerimento. Cando o madeireiro non puidera ser identificado, serán responsables do cumprimento desas obrigas os propietarios dos montes e/ou parcelas de que se trate.4.–O disposto no apartado anterior deste artigo enténdese sen prexuizo da imposición das sancións que correspondan polos incumprimentos desta ordenanza.5.–En ningún caso poderán iniciarse os traballos de tala sen contar previamente coa autorización sectorial correspondente cando as parcelas obxecto da actuación estean afectadas pola normativa sectorial de augas, patrimonio, estradas ou calquera outra que resulte de aplicación.6.–As vías públicas non se poderán utilizar para almacenamento de madeira, aínda que se autoricen as operacións para a súa carga, solicitando de ser o caso, o permiso municipal correspondente de ocupación de vía pública municipal, quedando suxeita no caso de existir ás taxas correspondentes. No suposto de referirse á vías de titularidade da Xunta de Galicia ou da Deputación Provincial da Coruña, con carácter previo deberá obter autorización destes organismos. Non obstante, as cunetas quedarán sempre limpas e en bo estado de utilización.1.–A empresa madeireira suxeita á presente ordenanza establecerá unha fianza a favor do Concello, en calquera das formas establecidas na Lei 9/2017 de 8 de novembro de Contratos do Sector Público, co obxecto de responder diante de posibles danos non reparados voluntariamente. En ningún caso se poderán realizar as operacións de corta sen ter constituído previamente a fianza e tela depositado no Concello. Establécense dúas categorías a efectos de fixación de fianzas: a) Vehículos con peso máximo autorizado inferior a 16 Tm, 1.500,00 € ou o correspondente seguro de responsabilidade civil por una contía non inferior a 50.000,00 €. b) Vehículos con peso máximo autorizado igual ou maior de 16 Tm, 3.000,00 € ou o correspondente seguro de responsabilidade civil por unha contía non inferior a 75.000,00 €. 2.–En caso de incumprimento, por ocasionarse desperfectos nas vías, servizos e infraestruturas municipais, o Concello procederá de conformidade co establecido nos apartados 3.º e 4.º do artigo 5 desta ordenanza. Transcorrido ese prazo sen que se dé cumprimento ao requerimento, o Concello acordará a realización dos traballos que sexan necesarios, a costa do obrigado, sobre o importe da garantía depositada.3.–Cando as cantidades depositadas en concepto de garantía resulten insuficientes para sufragar os traballos mencionados no parágrafo anterior, recadarase a diferenza en concepto de ingreso de dereito público. Todo elo sen prexuizo da imposición das sancións que correspondan polo incumprimento desta ordenanza.4.- Unha vez comunicado o remate dos traballos por parte da persoa interesada, a tramitación administrativa da devolución da fianza completarase nun prazo de trinta días naturais, unha vez que os Servizos Municipais teñan comprobado a inexistencia de danos nas vías municipais, infraestruturas ou dominio público local. Polo que atinxe á roza da vexetación estarase ao regulado nos artigos 20 bis, 21 e 21 bis da Lei 3/2007 do 9 de abril de prevención e defensa contra os incendios forestais de Galicia, deste xeito: a) É obriga dos propietarios das fincas a realización das tarefas de roza, evitando que a vexetación das fincas da súa propiedade, invada a vía pública, cunetas e pasos de auga. b) Así mesmo, é obriga dos propietarios de fincas extremeiras coa vía pública, a poda das pólas das árbores que partindo da súa propiedade invadan a vía pública nunha altura inferior de 4,5 metros. No caso de árbores de froita estarase ao disposto no artigo 591 do Código Civil. Exténdese o previsto neste apartado o disposto no artigo 592 do Código Civil. c) En caso de incumprimento do establecido nos apartados anteriores deste artigo, o Concello poderá notificar ás persoas responsables as súas obrigas en materia de limpeza de fincas extremeiras coa vía pública. Se no prazo de 15 días hábiles, a contar dende o seguinte á recepción do requerimento, os titulares das fincas non acometen as tarefas de limpeza, o Concello poderá proceder á execución subsidiaria dos citados traballos de limpeza, repercutindo os custos destes traballos nos propietarios da parcela e, todo iso, sen prexuizo de seren comunicados, no caso de que non sexa competencia do concello, á Consellería competente nesta materia para que se inicie o procedemento sancionador que corresponda. O límite de aradura debe ser o límite do noiro ou do terraplén ata onde chegue a maquinaria sempre realizando o traballo dentro da propia finca sen invadir o límite do dominio público. A invasión das cunetas para o seu cultivo como se foran parte da finca extremeira constitúe apropiación do dominio público e uso indebido do mesmo, sendo obxecto de sanción por parte do Concello. Todos os traballos que impliquen emprego de maquinaria deberán efectuarse dentro dos límites da propia finca, quedando prohibida a realización de manobras de xirado, arrastre de apeiros ou calquera outra que poida implicar danos á vía pública. O arrastre de terras ou calquera outro material, que dificulte ou supoña perigo para a circulación debido á entrada ou saída de maquinaria da vía pública deberá de ser retirada polo causante coa maior celeridade posible, sendo responsable o causante da infracción. Os cerramentos en fincas extremeiras coa vía pública estarán suxeitos ao réxime xeral de comunicación previa de obras ou á obtención da oportuna licenza. De acordo co vixente PXOM as distancias serán: En solo de núcleo rural os peches aliñaranse a unha distancia mínima de 4 metros dende o eixo do vial (quedando sempre a cuneta libre), respetando en todo caso as aliñacións marcadas nos planos de ordenación dos núcleos rurais. En solo rústico as distancias dos peches serán de 4 metros ó eixo da vía (quedando sempre a cuneta libre). O concello poderá limitar os accesos dende os camiños públicos ás fincas particulares e establecer con carácter obrigatorio os lugares en que teñen que construirse estes accesos por razóns técnicas. A construcción de salvacunetas estará sometida ao réxime de comunicación previa ou licenzas, dacordo coa lexislación urbanística aplicable. Estes accesos ou salvacunetas deben construirse con tubos de cemento ou similar con paramentos debidamente reforzados con formigón e cun diámetro mínimo de 40 cm ou 315 mm no caso de tubo de PVC, debendo permitir o libre transcorrer das augas ao seu través, mantendo o nivel correcto para elo. Excepcionalmente poderá obrigarse ao emprego dun diámetro superior ou inferior cando sexa xustificable por razóns técnicas e os técnicos municipais o autoricen. Os gastos de construcción destes accesos correrán a cargo dos seus beneficiarios, e será tamén da súa responsabilidade o seu mantemento e substitución. Os accesos ou salvacunetas manteranse permanentemente en perfecto estado, mantendo libre a luz dos tubos co fin de permitir o perfecto transcorrer das augas, en caso contrario, os danos causados nas vías públicas motivados polo atranco intencionado correrán a cargo do seu propietario, reservándose o Concello o dereito de levantar dita entrada se con iso se minimizan os danos na vía, correndo os gastos de reposición por conta do seu propietario e todo iso sen prexuizo do inicio do correspondente expediente sancionador. Os titulares das fincas colindantes con camiños ou usufructuarios e arrendatarios estarán obrigados a proceder á limpeza da calzada nos supostos en que sobre ela se vertan terras, biomasa, etc, con motivo de labores agrícolas, forestais, desmontes, etc. Queda prohibida a vertedura de puríns na calzada, cunetas, taludes e terrapléns dos camiños públicos municipais. Queda expresamente prohibido o depósito nas cunetas de restos constructivos ou entullos, de materia vexetal, plásticos ou outros materiais, que poidan causar danos na maquinaria dos servizos municipais cando se fan as labores de mantemento. En caso de precisar de colaboración por parte do Concello na conservación delas, comunicarase en tempo e forma debida, co fin de minimizar os danos que poida ocasionar a súa obstrución. No caso de non comunicalo, o causante asumirá a responsabilidade dos posibles danos que se rexistren. O concello poderá realizar ou construir novas cunetas, canos ou sumidoiros, que permitan unha mellor distribución das augas co fin de diminuir o dano nas vías públicas e mellorar a súa conservación. O incumprimento do diposto na presente ordenanza sancionarase segundo o establecido nos seguintes artigos, ao abeiro do título XI da Lei 7/1985, de 2 de abril, reguladora das Bases de Réxime Local. O réxime sancionador rexerase polo disposto na Lei 39/2015, do 1 de outubro, do procedemento administrativo común das administracións públicas e na Lei 40/2015, do 1 de outubro, do réxime xurídico do sector público. As infraccións administrativas desta ordenanza tipíficanse en leves, graves e moi graves: a) Non achegar a documentación requerida antes de efectuar a tala da madeira. b) A non comunicación da tala por parte do madeireiro no prazo sinalado. c) O incumprimento polo propietario do monte ou parcela da obriga de identificar ao madeireiro. d) A realización de actividades reguladas na presente ordenanza, no ámbito do territorio do Concello da Capela, polas persoas físicas ou xurídicas que manteñan débedas derivadas de expedientes abertos por incumprimento dos preceptos da presente ordenanza. e) Calquera acción ou omisión que infrinxa as disposicións desta ordenanza e non estea tipificada expresamente nela como moi grave ou grave. f) A falta de mantemento de limpeza das cunetas. a) Actuacións que supoñan o deterioro das vías e camiños municipais. b) Non proceder á reparación dos danos e/ ou limpeza dos restos forestais dentro do prazo sinalado de quince días hábiles, dende o seguinte ó remate ou interrupción dos traballos. c) A realización das actividades de saca de madeira sen o previo depósito da garantía no importe que corresponda. d) Non achegar ou falsear os datos que se esixen segundo o artigo 4 desta ordenanza. e) Obstruir a acción instrutora ou investigadora do persoal e técnicos municipais. f) O depósito da madeira nas vías públicas e a vertedura dos residuos procedentes das operación reguladas na presente ordenanza en lugares non autorizados expresamente para elo. g) A reincidencia na comisión de dúas infraccións leves da mesma natureza no prazo dun ano. a) Actuacións de deterioro grave e relevante das vías e camiños municipais que non permitan a circulación de vehículos. b) Non proceder á reparación e/ou limpeza dos restos forestais dentro do prazo sinalado de quince días hábiles, contados a partir do día seguinte da notificación do requerimento municipal. c) Efectuar desprazamentos de terra que polas súas caracterísitcas deben ser considerados como movementos de terra. d) Usar as vías públicas para almacén ou depósito de madeira de forma que supoñan un risco para os usuarios da vía. e) A non adopción das medidas oportunas para que as vías municipais, polas que se fai o transporte de madeira estean en todo momento libres de pólas, podalla, barro ou calquera outro elemento que supoña risco para os usuarios da vía. f) Os depósitos de rolla, pólas ou podalla que invadan a zona de circulación, tanto de vehículos como de persoas, menoscaben a funcionalidade das cunetas, rueiros, canalizacións, pontes ou calquera outra infraestrutura anexa ao viario, ou supoñan risco para os usuarios da vía.4.– Sen prexuicio da sanción administrativa que se impuxera, quen infrinxa a presente ordenanza terá a obriga de repoñer e restaurar as cousas ao ser e estado anteriores (reparación e limpeza), a infracción cometida e dos danos e prexuizos causados, na forma e condicións establecidas polo órgano que impuxo a sanción. A tal fin a resolución sancionadora determinará o contido desta obriga, así como o prazo para a súa execución.5.– A prescrición de infraccións e sancións non afectará á obriga de repoñer ou restaurar as cousas ó seu ser e estado primitivo, nin a indemnizar polos danos e prexuizos causados.1.–Serán responsables das infraccións sinaladas no artigo anterior as persoas físicas e xurídicas que as cometan.2.–Os propietarios dos montes e/ou parcelas serán responsables das infraccións de que se trate no suposto de non identificar aos madeireiros, unha vez sexan requeridos polo Concello, e transcorrido o prazo de dez días hábiles a contar dende o seguinte ao da recepción do requerimento.1.–As infraccións administrativas sancionaranse con multa nas seguintes contías: Infracción leve: serán sancionadas con multa de contía variable dende 50,00 € ata 750,00 €. Infracción grave: serán sancionadas con multa de contía variable dende 751,00 € a 1.500 €. Infracción moi grave: serán sancionadas con multa de contía variable dende 1.501,00 € a 3.000,00 €. 2.–A imposición das sancións pecuniarias anteriormente sinaladas non eximirá aos responsables dos feitos de repoñer a realidade física alterada, e de realizar os traballos de reparación e limpeza que a tal fin sexan sinalados na resolución que se dite. A ordenanza comezará a rexer: a) Se se producen reclamacións ou suxestións, resolución de todas as presentadas dentro do prazo e aprobación definitiva polo Pleno, ao abeiro do artigo 49. c) da Lei 7/85 de 2 de abril, reguladora das bases de réxime local, non entrando en vigor ata a publicación completa do seu texto. b) Se non se producen reclamacións ou suxestións, entenderase definitivamente adoptado o acordo ata entón provisional, ao abeiro do artigo 49. c) da Lei 7/85 de 2 de abril, reguladora das bases de réxime local. c) Segundo o artigo 70.2) da Lei 7/85 de 2 de abril, reguladora das bases de réxime local, entrará en vigor unha vez publicado o seu texto completo no Boletín Oficial da Provincia da Coruña, e transcorrido o prazo previsto no artigo 65.2) da Lei 7/85, de 2 de abril, reguladora das bases de réxime local (quince días hábiles). Contra a aprobación definitiva, que pon fin á vía administrativa, os interesados poderán interpoñer o recurso contencioso-administrativo ante o órgano competente da xurisdición contencioso-administrativa, no prazo de dous meses contados a partir do día seguinte ao da publicación deste acordo no Boletín Oficial da Provincia, de conformidade co artigo 46 da Lei 29/1998, de 13 de xullo, reguladora da xurisdición contencioso-administrativa. D/Dª______________________________________________________________________ NIF:_________________________ ENDEREZO:_____________________________________________________________________________ CP_____________ CONCELLO:______________________________________________________PROVINCIA:_____________________________ Teléfono:_____________________________Tfno. móbil:_________________________Fax:____________________________ Correo electrónico/email_________________________________________________________________________________ REPRESENTANTE/APODERADO (Para persoas xurídicas): D/Dª_________________________________________________________________________NIF_______________________ EMPRESA:____________________________________________________________________CIF_______________________ D/Dª_________________________________________________________________________ NIF:______________________ ENDEREZO:___________________________________________________________________________ CP_______________ CONCELLO:_____________________________________________________PROVINCIA:______________________________ Teléfono:____________________________Tfno. móbil:_________________________Fax:_____________________________ Correo electrónico/email__________________________________________________________________________________ REPRESENTANTE/APODERADO (Para persoas xurídicas): D/Dª_________________________________________________________________________NIF_______________________ EMPRESA:____________________________________________________________________CIF_______________________ NOME:_________________________________________________________________________________________________ REF. CATASTRAL:___________________________________________________ LUGAR/PARROQUIA:______________________________________________________________________________________ SUPERFICIE (M2):__________________________________________________ ESPECIE DE MADEIRA_____________________________________________________TN A EXTRAER___________________ ESPECIE DE MADEIRA_____________________________________________________TN A EXTRAER___________________ ESPECIE DE MADEIRA_____________________________________________________TN A EXTRAER___________________ ESPECIE DE MADEIRA_____________________________________________________TN A EXTRAER___________________ SUPERFICIE TOTAL A TALAR (M2) ___________________________________________ TN TOTAIS A EXTRAER_____________________________________________________ DATAS PREVISTAS PARA REMATAR OS TRABALLOS DE SACA DE MADEIRA_________________________________________ DATOS DE IDENTIFICACION DOS VEHÍCULOS E/OU MAQUINARIA A EMPREGAR: VEHÍCULO/MAQUINARIA_______________________________________________MODELO____________________________ MATRÍCULA_______________________________PMA_______________________________ LUGARES PREVISTOS PARA DEPÓSITO DA MADEIRA:__________________________________________________________ CAMIÑOS E VÍAS A EMPREGAR NOS TRABALLOS DE SACA DE MADEIRA: _______________________________________________________________________________________________________ -Fotocopia do NIF do madeireiro -No seu caso, fotocopia da solicitude de autorización para aproveitamento madeireiro, ou da notificación, ante o organismo que corresponda, de conformidad eco disposto na Lei 7/2012, de 28 de xuño, de montes de Galicia. -Ficha catastral dos montes e/ou parcelas afectados/as. -Plano indicativo dos camiños e vías a empregar. Plano indicativo das zonas elixidas para depósito da madeira. -Xustificante da constitución da garantía. -Copia do seguro de responsabilidade civil. A Capela,__________de_______________de_______ O MADEIREIRO A Capela, 14 de decembro de 2018 O Alcalde-Presidente, Manuel Meizoso López